# Kuressaare

Kuressaare és una ciutat situada a l'illa de Saaremaa a Estònia. És la capital del Comtat de Saare. Kuressaare és la ciutat més occidental d'Estònia. La població registrada l'1 de gener de 2018 era de 13.276 habitants.
La ciutat està situada a la costa sud de l'illa de Saaremaa, davant del golf de Riga del mar Bàltic, i és servida per l'aeroport de Kuressaare, el port de Roomassaare i el port de iots de Kuressaare.

## Denominacions

El nom històric de la ciutat és Arensburg (de l'alt alemany mitjà a(a)r: àliga, rapinyaire) representa la denotació llatina arx aquilae per al castell de la ciutat, el Castell de Kuressaare. La fortalesa i l'àguila, símbol tetramorf de Joan Evangelista, també estan representades a l'escut d'armes de Kuressaare.

## Història

Evolució cronològica de la ciutat:
* Comtat de Saare pre–1227
* Arxidiòcesi de Riga 1227–1228
* Bisbat d'Ösel-Wiek 1228–1236
* Comtat de Saare 1236–1241
* Bisbat d'Ösel-Wiek 1241–1261
* Comtat de Saare 1261–1262
* Bisbat d'Ösel-Wiek 1262–1343
* Comtat de Saare 1343–1345
* Bisbat d'Ösel-Wiek 1345–1560
* Bisbat d'Ösel-Wiek (controlat per Dinamarca) 1560–1572
* Regne de Dinamarca 1572–1645
* Regne de Suècia 1645–1704
* Tsarat Rus 1710–1721
* Imperi Rus 1721–1917
* República Russa 1917
* Imperi Alemany 1917–1918
* República d'Estònia 1918–1940
* Unió Soviètica 1940–1941
* Alemanya Nazi 1941–1944
* Unió Soviètica 1944–1990
* República d'Estònia 1990–avui

## Barris de Kuressaare

La ciutat té nou barris:
* Ida-Niidu
* Kesklinn
* Kellamäe
* Marientali
* Põllu alev
* Roomassaare
* Smuuli
* Suuremõisa
* Tori

## Cultura

El castell episcopal medieval de Kuressaare acull avui el Museu Regional de Saaremaa. El castell de fusta original es va construir entre 1338 i 1380, tot i que altres fonts afirmen que es va construir una fortalesa a Kuressaare ja el 1260.
L'edifici de l'ajuntament de la ciutat va ser construït el 1654, i restaurat, conservant els trets classicistes i barrocs. Fou restaurat a la dècada de 1960 amb escales de dolomita al davant. L'església de Sant Nicolau va ser construïda l'any 1790.
Els anuals "Dies de l'Òpera de Saaremaa" (Saaremaa Ooperipäevad) se celebren a Kuressaare cada estiu des de 1999. Altres festivals inclouen els "Dies de Música de Cambra de Kuressaare" (Kuressaare Kammermuusika Päevad), celebrats des de 1995 i el "Festival Marítim de Kuressaare" (Kuressaare Merepäevad), celebrat des de 1998.
Kuressaare també acull el club de futbol FC Kuressaare.

## Ciutats agermanades

L'antic municipi de Kuressaare era agermanat amb:
* Ekenäs, Finlàndia (des de 21 novembre 1988)
* Kuurne, Bèlgica (des de 9 agost 1998)
* Mariehamn, Finlàndia (des de 24 octubre 1991)
* Rønne, Dinamarca (des de 3 octubre 1991)
* Skövde, Suècia (des de 23 juny 1993)
* Talsi, Letònia (des de 27 maig 1998)
* Turku, Finlàndia (des de 30 maig 1996)
* Vammala, Finlàndia (des de 30 juny 1994)

## Fills il·lustres

* Eugen Dücker (1841–1916), pintor alemany del Bàltic
* Bernd Freytag von Loringhoven (1914–2007), oficial militar alemany
* Louis Kahn (1901–1974), arquitecte nord-americà
* Viktor Kingissepp (1888–1922), polític comunista estonià
* Karl Patrick Lauk (1997), ciclista estonià
* Richard Maack (1825–1886), naturalista rus
* Mikk Pahapill (1983), decatleta estonià
* Jüri Pihl (1954–2019), policia i polític estonià
* Mihkel Räim (1993), ciclista estonià
* Hannibal Sehested (1609–1666), estadista danès
* Ivar Karl Ugi (1930–2005), químic alemany
* Voldemar Väli (1903–1997), lluitador estonià
* Alexander Vostokov (1781–1864), filòleg rus

## Referències

* ↑ «Statistics Estonia». pub.stat.ee.
* ↑ Bes, Lennart; Frankot, Edda; Brand, Hanno. Baltic Connections: Denmark, Estonia, Finland, Germany. BRILL, 2007, p. 178. ISBN 978-90-04-16431-4.
* ↑ «LINNAOSADE JA -JAGUDE LÜHENDID» (en estonià). www.eki.ee. [Consulta: 18 març 2020].
* ↑ O'Connor, Kevin. Culture And Customs of the Baltic States. Greenwood Publishing Group, 2006, p. 207. ISBN 978-0-313-33125-1.
* ↑ Jarvis, Howard; Ochser, Tim. DK Eyewitness Travel Guide: Estonia, Latvia & Lithuania. Dorling Kindersley, 2 May 2011, p. 32. ISBN 978-1-4053-6063-0.
* 1 2 3 Taylor, Neil. Bradt Estonia. Bradt Travel Guides, 17 August 2010, p. 255. ISBN 978-1-84162-320-7.
* ↑ «Kuressaare sõpruslinnad». Kuressaare linn. Arxivat de l'original el 13 June 2011. [Consulta: 21 octubre 2010].